Sinodul BOR și-a manifestat îngrijorarea faţă de introducerea educației sexule în școli.
Sfântul Sinod al Bisericii Ortodoxe Române s-a reunit miercuri şi a decis să introducă un nou sfânt în calendarul bisericesc. De asemenea, reprezentanţii bisericii şi-au manifestat îngrijorarea faţă de proiectul educaţie sexuală în şcoli.
Sfântul Sinod al Bisericii Ortodoxe Române s-a reunit miercuri, în Aula Magna "Teoctist Patriarhul" din Palatul Patriarhiei, sub preşedinţia Preafericitului Părinte Patriarh Daniel.Membrii Sfântului Sinod au vorbit şi despre educaţia sexuală în şcoli."Sfântul Sinod al Bisericii Ortodoxe Române a luat act cu îngrijorare de recentele încercări de implementare a "educaţiei sexuale", cu caracter obligatoriu, în învăţământul românesc, precum şi de rezoluţia Parlamentului European, din ziua de 24 iunie 2021, intitulată: Situaţia sănătăţii sexuale şi reproductive şi a drepturilor aferente în UE, în contextul sănătăţii femeilor (Raportul Matić)", se arată în comunicatul furnizat de agenția Basilica."Patriarhia Română îşi reafirmă poziţia sa cu privire la păstrarea caracterului opţional al orelor care vizează "educaţia pentru viaţă" şi avertizează asupra riscurilor unei "educaţii sexuale" cu un conţinut ideologic potrivnic valorilor familiei creştine şi inadecvat vârstei copiilor", au mai transmis reprezentanţii BOR.